**eOppivan toimituskunnan kokous 3/2018**

Aika 24.10.2018 kello 9.00-12.00

Paikka VM, Mariankatu 9

Läsnä Raija Meriläinen puheenjohtaja
 Petteri Kallio esittelijä
 Tuula Aaltonen
 Päivi Hirvasmaa
 Marjaana Laine
 Virpi Lappeteläinen
 Pia Palviainen
 Eija Aures sihteeri

Poissa Tiina Kukkonen-Suvivuo varapuheenjohtaja

 Soile Röppänen

1. **Edellisen kokouksen pöytäkirja**

Puheenjohtaja toivotti osanottajat tervetulleiksi kokoukseen. Käytiin läpi edellisen kokouksen pöytäkirja ja kokouksessa tehdyt päätökset. Todettiin, että sovittuja kieliversioita ei ole vielä lisätty Canvaan.

Pantiin ilahtuneena merkille, että Tietosuoja ABC –kurssia on katsottu yli 200 kertaa. Kurssin sisältöä pidettiin hyvänä ja käytettävyyttä huonona.

1. **eOppivan väliarviointi**

Jatkettiin edellisessä kokouksen kesken jäänyttä eOppivan väliarviointiraporttia.

Haastatellut kokivat eOppivan positiivisena ja sen mainetta pidettiin hyvänä. Negatiivisena asiana tuotiin esiin Moodlen käytettävyys ja siitä toistuvasti käyty keskustelu. Todettiin, että eOppiva on tuonut HAUSiin paljon kehittämisintoa.

Haastateltavat kiinnittivät erityistä huomiota mm. seuraaviin asioihin:

* päätöksentekoa ohjausryhmän, toimituskunnan ja HAUSin välillä tulisi selkeyttää
* kurssien määrän kasvaessa ja tarjonnan laajentuessa tarvitaan ”kurssitarjotin”. Todettiin, että kurssimäärän kasvaessa voidaan tehdä parannuksia asiaan, mutta mitään valmista ratkaisua asiaan ei Petteri Kallion mukaan ole olemassa tällä hetkellä.
* verkostojen parempi hyödyntäminen – eOppivan jalkauttaminen HR-ihmisille. Todettiin, että eOppivan tulisi olla työkalu HR:n ja johdon kehittämistyössä. Esille tuotiin myös henkilökierto.

Todettiin, että eOppiva-hankkeen tehtävänä on luoda pysyvä toimintamalli ja kaikki HR-ihmiset tulisi saada mukaan. Tällä hetkellä ongelmaksi koetaan se, että virasto ei saa tarvittavia tietoa käyttäjämääristä ja käydyistä kursseista Moodlesta. Petteri Kallio kertoi, että raportointityökalu on kehitteillä. Siihen asti tarvittavat tiedot saa kysymällä HAUSista.

Todettiin, että toimituskunnan tulee tehdä raportti ohjausryhmälle helmikuun loppuun mennessä. Erityistä huomiota raportissa tulee kiinnittää eOppivan kustannusrakenteeseen ja sen esittämiseen euroina toiminnan vakiintuessa. Todettiin, että eOppivan strategia on tehty kahdelle vuodelle ja se pitäisi tehdä pitemmällä aikajänteellä.

Väliarvioinnin mukaan eOppivalla on HAUSin kannalta positiivinen viesti valtionhallinnon kehittämiseksi.

Merkittiin tiedoksi Martti Helemäeltä saadut kiitokset eOppivasta.

1. **eOppivan tuotantojen kokonaistilanne**

Petteri Kallio esitteli eOppivan tuotantojen kokonaistilanteen:

* Ketteryyskoulutuksen julkaisupäivämäärä on 1.11. Koulutus on tarkoitettu kaikille.
* Palkeiden kanssa tehdään HAAS valvontaosa 2. Kouluttajina ovat Palkeiden omat asiantuntijat ja videon julkaisuajankohta on marraskuussa.
* Videoesiintyminen asiantuntijoille. Koulutus on tarkoitettu kaikille ja kouluttajien kanssa on tehty sopimus, että kouluttajat saavat videot omaan käyttöönsä ja eOppiva saa videot ilmaiseksi. Toimintatapaa pidettiin joustavana ja nopeana.
* Valtiopassipilotti: Tällä hetkellä Palkeet, HAUS, Valtiokonttori ja Hansel on kuvattuna – Hanselista ei aikataulukiireiden vuoksi ole mukana tällä hetkellä tuotannossa. Todettiin, että valtiopassi on tarkoitettu kaikille uusille työntekijöille ja HR:n tulisi huolehtia siitä, että kaikki uudet työntekijät suorittavat kurssin kahden kuukauden kuluessa työsuhteen aloituksesta. Sovittiin, että Marjaana Laine ja Virpi Lappeteläinen muodostavat Petteri Kallion kanssa kolmen hengen työryhmän. Työryhmän tehtävänä on auttaa haastateltavien ihmisten kartoittamisessa.
* PV-hankintakoulutus, joka on jatko-osa Handi-koulutukselle. Kalli Pinni toimii kouluttajana ja video julkaistaan ennen vuodenvaihdetta
* Success Factor –videon tekeminen aloitetaan tammikuussa.
* Englanninkielinen tuotanto: Todettiin, että Johanna Nurmi ja Katju Holkeri vastaavat videon sisällöstä ja sen tekeminen aloitetaan.
* Virkamiesruotsi: päätettiin, että kurssin tekeminen aloitetaan ensivuoden alkupuolella. Todettiin, että tarvittavat canvat on jo olemassa ja ne on täytetty.

Keskusteltiin Verohallinnon tekemästä Tulorekisteri –yleiskuvausvideosta ja Valtioneuvoston esittelijän –kurssista eOppivassa. Toimituskunta oli yksimielinen siitä, että mikäli tuote ei ole kurssi ei sitä pitäisi laittaa eOppivaan. Pidettiin tärkeänä, että eOppivassa tulisi olla oma webinaarikategoria. Todettiin, että ”harhaanjohtavat” kurssit tuovat eOppivalle negatiivista käyttäjäkokemusta.

Tuotantoon on tulossa podcast ”Tämä jokaisen virkamiehen tulee tietää tulorekisteristä”. Sarjan myötä luodaan uusi podcastsarja (tyyliin "Tämä jokaisen virkamiehen tulee tietää” tai ”Naulan kantaan”).

Todettiin, että hyvä podcast tukee kurssia ja podcastit tulee aina tuoda tiedoksi toimituskunnalle. Päätettiin, että Marjaana Laine ja Virpi Lappeteläinen tekevät ideapaperin marraskuun toimituskunnan kokoukseen uuden podcast-sarjan houstiksi.

Tietokirihankkeen esittelyä päätettiin siirtää marraskuun kokoukseen. Todettiin, että hankkeella on olemassa

 rahoitus ja siltä puuttuu vielä Canvat, joita tarvitaan päätöksenteon pohjaksi.

1. **Lista hankittavista tuotannoista**

Trainers House on tarjonnut eOppivalle neljää videota vuoden käyttöön 15.000 €:lla. Videoiden laatua pidettiin

hyvinä ja esim. neuvottelutaitokolutus on kestoltaan viisi tuntia.

Päätettiin, että Petteri Kallio pyytää Traines Housilta yksittäisten videoiden hintoja ja asian käsittelyä

jatketaan seuraavassa kokouksessa. Pyydetään vielä yksittäisiä hintoja ja asian käsittelyä jatketaan

seuraavassa kokouksessa.

Päätettiin, että Sovelton kursseja ei hankita eOppivaan.

1. **eOppivan maksullinen tuotanto**

Keskusteltiin HAUSin maksullisen toiminnan näkymisestä eOppivassa. Maksullinen toiminta on siirretty Trellossa omalle kortilleen ja maksulliset hankkeet tulevat tiedoksi toimituskunnalle. Todettiin, että toimituskunta ei voi ottaa kantaa eOppivan maksullisiin kursseihin.

Tällä hetkellä työn alla on PV:n hankintakoulutus. MML:stä on ensivuona tulossa Tiedolla johtaminen.

1. **AVIlta siirtyvä tuotanto**

Päivi Hirvasmaa ­­­esitteli AVIssa tehtyä kehityskeskusteluvideota, jonka lopputulemana oli työntekijän omaan kehityskeskusteluun valmistautuminen. Todettiin, että kouluttaja on tuotteistanut koulutuksen ja koulutukseen sisältyy testi.

Todettiin, että tuotanto on AVIn ostama ja tuottama. Mikäli tuotantoa haluttaisiin siirtää eOppivaan tulisi käyttöoikeuksista neuvotella kouluttajan kanssa.

Päätettiin, että Päivi Hirvasmaa selvittää KAIKU-verkoston halukkuutta osallistua kehittämistyöhän ja videon saattamiseksi eOppivan tarjontaan. Pidettiin hyvänä, että ko. video saataisiin eOppivaan Kaiku-rahoituksella.

Sovittiin, että Päivi Hirvasmaa laittaa videon tunnukset kaikille, jotta jäsenet voivat tutustua videoihin ja asian käsittelyä päätettiin jatkaa seuraavassa kokouksessa.

1. **Työterveyslaitokselta hankittava videokoulutus**

TTL:lta hankittavan videon hinta on vielä avoinna ja asian käsittely siirrettiin seuraavaan kokoukseen.

1. **Tuotantojen kiireellisyysasteet**

Petteri Kallion mukaan vuonna 2019 eOppivan pitää tehdä 25 tuotantoa. Sovittiin, että seuraavassa kokouksessa päätetään kolmen videotuotannon aloituksesta.

Todettiin, että canvat on päätöksenteon perusta ja prosessi perustuu canvojen täyttämiseen. Lisäksi ensi vuonna tarvitaan euromääräinen tieto käsittelyn pohjaksi. Toimituskunnalla tulisi olla pidempiaikainen suunnitelma kokonaisuudesta ja samalla toimituskunnan tulisi varmistaa, että kursseja on jokaisella alueella riittävä määrä.

Sovittiin, että koulutukset pyritään linkittämään pitemmällä aikajänteellä esim. hallitusohjelmaan. Pidettiin tärkeänä, että ns. ”hiljaisia signaaleja” seurataan ja esim. tieto tulevista lakimuutoksista tulisi ajoissa eOppivan tietoon. Päätettiin perustaa Trelloon ”hiljaiset signaalit” kortti johon kaikki toimituskunnan jäsenet voivat käydä merkitsemässä ”hiljaisia signaaleja” Trelloon.

1. **Virastojen kanssa tehtävä yhteistyö**

Petteri Kallio kertoi, että tällä hetkellä kaikkien virastojen kanssa tehdään yhteistyötä: Tuuli Kurkipään työajasta menee 80 % virastojen kanssa asioimiseen ja neuvontaan. Asiakkaita palvellaan lisäksi chatissä, puhelimitse ja sähköpostitse päivittäin.

Todettiin, että epätietoisuus eOppivan maksullisuudesta nousee jatkuvasti esiin asiakkailta tulleissa yhteydenotoissa. eOppivan sivuille on rakennettu UKK (usein kysytyt kysymykset) – palsta.

Päätettiin, että otsikkoa muutetaan ”Maksaako eOppivan/Moodlen käyttö virastoille”.

1. **Kurssisuoritusten seuranta, etenkin oman viraston osalta**

Tällä hetkellä Moodle-hallinnoijat voivat olla muita henkilöitä kuin ne jotka ovat oikeutettuja näkemään virastokohtaista raportointia eOppivasta. Tavoitteena on, että oman haluaan hallinnoitsija pääsee näkemään jatkossa omien kurssiensa tiedot. Asiaa selvitellään HAUSissa.

1. **Koulutusten laatu ja arviointi**

Yksittäisten koulutusten arviointia kehitetään parasta-aikaa. Palautelomake on laadittu Kickpatric –mallin mukaisesti uusille kursseille. Palautteena saadaan numeerista dataa. Palautetta käytetään palautekeskusteluissa ”kurssikahveilla” kouluttajien kanssa.

Toimituskunta piti käytössä olevaa palautelomaketta hyvänä, joskin palautteen antaneiden määrää pidettiin vähäisenä. Tietosuojan ABC- kurssin 200 suorittaneesta ainoastaan kuusi käyttäjää oli antanut palautetta kurssista. Keskusteltiin siitä miten palautetta saataisiin enemmän jatkossa. Samalla päätettiin, ettei palautteen antamista tehdä pakolliseksi.

1. **Ensi vuoden tavoitteet**

Toimituskunta piti tärkeänä ensivuoden tavoitteena kävijämäärän kasvattamista. Päätettiin, että asiaan palataan seuraavassa kokouksessa, jossa tehdään alustava toimituskunnan tavoitelista seuraavalle vuodelle.

1. **Muut asiat**

Päätettiin, että tehdään ”Minäkin opiskelen eOppivassa” – banneri markkinointivälineeksi. Banneria pyritään jakamaan aktiivisesti verkostoissa ja banneri pyritän saada valtiolle.fi –sivustolle. Marjaana Laine lupasi hankkia Valtorilta hinta-arvion valtion valtti-koneiden näyttökuvaksi sekä eOppivan mainoksen saamiseksi infotauluille.

1. **Tiedoksi**

Moodlen kehittäminen on aloitettu Mediamaisterin kanssa. Listalla on 82 kehitettävää asiaa mm. käyttäjähallinta ja raportointi).

SOME-kurssin pilottitestausvalmistelut ovat alkaneet. Mukaan koetetaan saada Fimea, Valvira, VM, Palkeet ja HAUS. Pilotin tavoitteena on löytää kevyitä malleja eOppiva-kurssien läpiviemiseen virastoissa. Marjaana Laineen mukaan asia etenee vaikkakin Fimea irtautui projektista. Asian etenemistä seurataan seuraavissa kokouksissa.

Todettiin, että Juha Sarkion englanninkielistä esitystä voidaan käyttää. Esitys löytyy slideshare/eOppiva.

Pantiin merkille Marjaana Laineen, Raija Meriläisen ja Virpi Lappeteläisen julkaisu eOppivasta Kampuksesta sekä Raija Meriläisen ja Juha Sarkion julkaisu Aamulehdessä sekä sanomalehti Kalevasta.

Päivi Hirvasmaa lupasi kirjottaa blogin toimituskunnasta.

Todettiin, että VM ja HAUS pitivät kokouksen 5.10.2018. Kokouksessa käytiin läpi maksullisuutta ja omistajuutta ja sitä kuka omistaa eOppivan.

1. **Kokouksen päätös**

Puheenjohtaja kiitti osanottajia ja päätti kokouksen.

Vakuudeksi

Raija Meriläinen Eija Aures
puheenjohtaja sihteeri